ananddey/assamese-wiki-corpus huggingface dataset:
আডা বেলো

আডা চি বেলো (৬ নৱেম্বৰ, ১৯৩৩ – ৩১ মাৰ্চ, ২০২৩) আছিল এজন কিউবান-আমেৰিকান এলজিবিটি অধিকাৰ কৰ্মী আৰু পৰ্তুগীজ বংশৰ চিকিৎসা পৰীক্ষাগাৰৰ গৱেষক। ফিলাডেলফিয়া চেপ্টাৰ অৱ ডটাৰ্ছ অৱ বিলাইটিছ আৰু হোমোফাইল একচন লীগৰ প্ৰতিষ্ঠাপক আছিল। বেলোৱে ১৯৬০ চনৰ শেষৰফালৰপৰা এলজিবিটি সম্প্ৰদায়ৰ বাবে সক্ৰিয়তামূলক প্ৰচেষ্টাৰ নেতৃত্ব দিছিল আৰু এলজিবিটি এলডাৰ ইনিচিয়েটিভৰ ব'ৰ্ডৰ সদস্য হিচাপেকে ধৰি পোষকতাৰ ভূমিকাত কাম কৰিছিল।

প্ৰাথমিক জীৱন আৰু শিক্ষা

১৯৩৩ চনৰ ৬ নৱেম্বৰত কিউবাৰ হাভানাত বেলোৰ জন্ম হৈছিল। অধ্যয়নৰ বাবে হাভানালৈ যোৱাৰ আগতে তেওঁ মাটানজাছত বাস কৰিছিল। ১৯৫৩ চনৰপৰা ১৯৫৬ চনলৈকে ফুলজেনচিঅ' বাটিষ্টাই বিশ্ববিদ্যালয়খন বন্ধ কৰাৰ পাছত বেলোৱে হাভানা বিশ্ববিদ্যালয়ত অধ্যয়ন কৰে আৰু তাৰ পিছত তেওঁ লুইজিয়ানা ষ্টেট ইউনিভাৰ্চিটি (এল এছ ইউ)লৈ বদলি হয়। ১৯৬১ চনত এল এছ ইউৰপৰা ৰসায়ন বিজ্ঞানত স্নাতক ডিগ্ৰী লাভ কৰে। ১৯৫৮ চনৰপৰা ১৯৬১ চনলৈকে তেওঁ লুইজিয়ানাৰ বেটন ৰুজত বাস কৰিছিল আৰু তাৰ পিছত এবছৰৰ বাবে মিচিচিপিৰ পিকায়ুনলৈ গুচি যায়।

১৯৬৭ চনত বেলো ফিলাডেলফিয়া চেপ্টাৰ অৱ দ্য ডাটাৰ্ছ অৱ বিলাইটিছ (DOB)ৰ প্ৰতিষ্ঠাপক সদস্য হয়। বেলোৱে সহযোগী কৰ্মী কেৰ’ল ফ্ৰাইডমেনৰ সৈতে ডি অ’ বি-ফিলাডেলফিয়াৰ বাতৰি কাকতখন সম্পাদনা কৰিছিল। ১৯৬৮ চনত ডি অ’ বি ভংগ কৰি হোমোফাইল একচন লীগ (এইচ এ এল) গঠন কৰাৰ সিদ্ধান্তত দুয়োজনে প্ৰভাৱ পেলায়। বেলোৱে এইচ এ এল নিউজলেটাৰৰ সম্পাদক হিচাপে কাম কৰিছিল যিয়ে এলজিবিটিকিউ সম্প্ৰদায়ৰ বিৰুদ্ধে আৰক্ষীৰ হাৰাশাস্তিক প্ৰত্যাহ্বান জনাইছিল।

১৯৬৮ চনত ফিলাডেলফিয়া আৰক্ষী বিভাগে স্থানীয় লেচবিয়ান বাৰ ৰাষ্টীজবাৰত অভিযান চলাই ১২ গৰাকী মহিলাক গ্ৰেপ্তাৰ কৰাৰ পাছত বেলোৱে কৰ্মী হোৱাৰ সিদ্ধান্ত লয়। আমেৰিকান চিভিল লিবাৰ্টিজ ইউনিয়নৰ সৈতে আলোচনা কৰাৰ পাছত এইচ এ এলে আৰক্ষী বিভাগৰ সৈতে সাক্ষাৎ কৰিবলৈ অনুৰোধ জনায়। প্ৰব্ৰজনৰ অৱস্থাৰ বাবে বেলোৱে সভাসমূহত প্ৰত্যক্ষভাৱে অংশগ্ৰহণ কৰা নাছিল, কিন্তু এইচ এ এলৰ উপস্থিতসকলৰ বাবে গাড়ীখন চলাইছিল। ১৯৬৮ চনত বেলোৱে ১৯৬৮ চনত আমেৰিকাৰ নাগৰিকত্ব লাভ কৰি ১৯৬৮ আৰু ১৯৬৯ চনত বাৰ্ষিক সোঁৱৰাই দিৱসৰ অন্তিম দুটা প্ৰতিবাদত অংশগ্ৰহণ কৰে।

তথ্যসূত্ৰ

শ্ৰেণী:চিকিৎসাবিদ
তামেংলং জিলা

তামেংলং জিলা (Tamenglong district, Pron:/tæmɛŋˈlɒŋ/) ভাৰতত মণিপুৰ ৰাজ্যৰ এখন অন্যতম জিলা৷এই জিলাৰ সদৰ ঠাই তামেংলং নগৰ৷ জিলাখনৰ মুঠ মাটিকালি হৈছে ৪৩৯১ বৰ্গকিমি৷

ইতিহাস

১৯১৯ চনত ব্ৰিটিছৰ শাসনৰ সময়ত মণিপুৰ হিলছৰ চাৰিটা মহকুমা প্ৰতিষ্ঠা কৰা হয়- উত্তৰ-পূব মহকুমা, উত্তৰ-পশ্চিম, দক্ষিণ-পূব আৰু দক্ষিণ-পশ্চিম মহকুমা৷ ইয়াৰে উত্তৰ-পশ্চিম মহকুমাটোৰ সদৰ খঞ্জাও, তামেংলং গাঁৱত প্ৰতিষ্ঠা কৰা হয়৷ Khunjao, এই মহকুমাৰ বিষয়া হিচাপে নিয়োগ কৰা হয় ৱিলিয়াম শ্ব (Mr. William Shaw) ক৷ ১৯২৩ চনত এই সদৰ ঠাই খুঞ্জাওৰ পৰা ৩ কিমি দুৰত্বত অৱস্থিত বৰ্তমানৰ তামেংলঙলৈ স্থানান্তৰিত কৰা হয়৷ পৰৱৰ্তী কালত উত্তৰ-পশ্চিম মহকুমাকে তামেংলং নামেৰে অভিহিত কৰে৷ ১৯৬৯ চনত এই তামেংলং পূৰ্ণাংগ জিলা হিচাপে পৰিগণিত হয়৷

ভৌগোলিক অৱস্থান

তামেংলং জিলাৰ উত্তৰে নাগালেণ্ড ৰাজ্য, পূবে সেনাপতি জিলা, দক্ষিণে চুড়াচন্দ্ৰপুৰ জিলা আৰু পশ্চিমে ইম্ফল পশ্চিম জিলা আৰু অসম ৰাজ্য অৱস্থিত৷ এই জিলাৰ সদৰ ঠাই তামেংলং নগৰ৷ জিলাখনৰ মুঠ মাটিকালি হৈছে ৪৩৯১ বৰ্গকিমি৷

অৰ্থনীতি

২০০৬ চনৰ ভাৰতৰ পঞ্চায়তী ৰাজ মন্ত্ৰালয়ে ভাৰতৰ আটাইতকৈ অৱহেলিত ২৫০ খন জিলাৰ ভিতৰত তামেংলং এখন বুলি অভিহিত কৰে। ভাৰতৰ Backward Regions Grant Fund Programme (BRGF) পুঁজিৰ পৰা অনুমোদন লাভ কৰা মণিপুৰৰ তিনিখন জিলাৰ ভিতৰত তামেংলং অন্যতম৷

মহকুমা

তামেংলং জিলাৰ তিনিটা মহকুমা আছে:
তামেংলং (Tamenglong)
তামেই (Tamei)
তউছেম (Tousem)

শেহতীয়াকৈ ননী জিলা (Noney District)-খন তামেংলঙৰ পৰা পৃথক কৰি পূৰ্ণাংগ জিলাৰ মৰ্য্যদা দিয়া হয়৷

জনসংখ্যা

২০১১ চনৰ লোকপিয়ল অনুসৰি তামেংলং জিলাৰ মুঠ জনসংখ্যা ১৪০,৬৫১ জন৷ গতিকে জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৬০৭৷ এই জিলাৰ জনসংখ্যাৰ ঘনত্ব প্ৰতি বৰ্গ কিলোমিটাৰত ৩২ জন৷ ২০০১-২০১১ লৈ জিলাখনৰ জনসংখ্য বৃদ্ধিৰ হাৰ আছই ২৫.৬৯%৷ তামেংলং জিলাৰ পৰ্তি ১০০০ গৰাকী পুৰুষৰ বিপৰীতে মহিলাৰ সংখ্যা ৯৫৩ গৰাকী৷ জিলাখনৰ সাক্ষৰতাৰ হাৰ ৭০.৪%৷

ভাষাসমূহ

জিলাখনৰ ব্যৱহৃত মূল ভাষাসমূহ চিনী-তীব্বতীয় মূলৰ (Sino-Tibetan languages)৷ এই ভাষা/উপভাষাসমূহ হৈছে:
জেলিয়াংগ্ৰং (Zeliangrong Language)
জেমি (Zeme language)
লিয়াংমাই (Liangmai Language)
ৰংমেই (Rongmei Language)
ইনপুই (Inpui language)

তথ্যসূত্ৰ

বাহ্যিক সংযোগ

শ্ৰেণী:মণিপুৰৰ জিলা
শুভেন্দু অধিকাৰী

শুভেন্দু অধিকাৰী (জন্ম:- ১৫ ডিচেম্বৰ ১৯৭০) হৈছে এগৰাকী ভাৰতীয় ৰাজনীতিক। তেওঁ ২০২৬ চনৰ ৯ মে’ৰ পৰা পশ্চিম বংগৰ নৱম মুখ্যমন্ত্ৰী হিচাপে কাৰ্যনিৰ্বাহ কৰিব। অধিকাৰী ২০২১ চনৰ মে' মাহৰপৰা পশ্চিম বংগত ভাৰতীয় জনতা পাৰ্টিৰ বিৰোধী দলৰ নেতা আৰু পশ্চিম বংগ শাখাৰ নেতা হিচাপে কাৰ্যনিৰ্বাহ কৰি আহিছে। অধিকাৰীয়ে ২০১৬ চনৰপৰা ২০২০ চনলৈ পশ্চিম বংগ চৰকাৰৰ ৰাজ্যিক মন্ত্ৰ্যালয়ত কৰ্মৰত হৈছিল। ২০১৬ আৰু ২০২১ চনত নন্দিগ্ৰামৰপৰা বিধানসভাৰ সদস্য (এম এল এ) হিচাপে নিৰ্বাচিত হৈছিল। ইয়াৰ পূৰ্বে ২০০৫ চনত তেওঁ দক্ষিণ কণ্টাইৰ বাবে আৰু ২০০৯ আৰু ২০১৪ চনত তামলুকৰপৰা লোকসভাৰ সংসদ সদস্য নিৰ্বাচিত হয়।।

অধিকাৰী ২০১৬ চনৰপৰা ২০২০ চনলৈ পৰিবহণ মন্ত্ৰী, ২০১৮ চনৰপৰা ২০২০ চনলৈ জলসিঞ্চন আৰু জলসম্পদ মন্ত্ৰী হিচাপে পশ্চিম বংগ চৰকাৰত কাৰ্যনিৰ্বাহ কৰিছিল। ২০০৯ চনৰপৰা ২০১৬ চনলৈ তামলুকৰপৰা লোকসভাৰ সদস্য আৰু ২০২০ চনৰপৰা ২০২১ চনলৈ ভাৰতীয় মৰাপাট নিগমৰ অধ্যক্ষ হিচাপে কাৰ্যনিৰ্বাহ কৰিছিল।

অধিকাৰী ১৯৯৮ চনৰপৰা ২০২০ চনলৈ তৃণমূল কংগ্ৰেছ আৰু ১৯৯৫ চনৰপৰা ১৯৯৮ চনলৈ ভাৰতীয় জাতীয় কংগ্ৰেছৰ সদস্য হিচাপে কাৰ্যনিৰ্বাহ কৰিছিল। তেওঁ মনমোহন সিং চৰকাৰৰ সাংসদ সদস্য তথা প্ৰাক্তন কেন্দ্ৰীয় গ্ৰামোন্নয়ন ৰাজ্যিক মন্ত্ৰী শিশিৰ অধিকাৰীৰ পুত্ৰ।

প্ৰাৰম্ভিক জীৱন আৰু শিক্ষা

১৯৭০ চনৰ ১৫ ডিচেম্বৰত পশ্চিমবংগৰ পূৰ্ব মেদিনীপুৰ জিলাৰ কাৰ্কুলীত শিশিৰ অধিকাৰী আৰু গায়ত্ৰী অধিকাৰীৰ ঘৰত বঙালী ৰহী ব্ৰাহ্মণ পৰিয়ালত অধিকাৰীৰ জন্ম হয়। শিশিৰ অধিকাৰী এজন ৰাজনীতিবিদ, আৰু দ্বিতীয় মনমোহন সিং মন্ত্ৰালয়ৰ প্ৰাক্তন ৰাজ্যিক মন্ত্ৰী৷ তেওঁ ২০১৯ চনত কান্থী সমষ্টিৰ পৰা লোকসভালৈ নিৰ্বাচিত হৈছিল। শুভেন্দু অধিকাৰী অবিবাহিত।

শুভেন্দুৰ অন্যতম ভাতৃ সৌমেণ্ডু কান্থী পৌৰ নিগমৰ অধ্যক্ষ আছিল, যি এতিয়া ১৮ নং লোকসভাত কান্তী লোকসভা সমষ্টিৰ পৰা নিৰ্বাচিত হৈছে।

তথ্যসূত্ৰ

শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:পশ্চিমবংগ তৃণমূল কংগ্ৰেছৰ ৰাজনীতিবিদ
শ্ৰেণী:ভাৰতীয় জনতা পাৰ্টিৰ ৰাজনীতিবিদ
শ্ৰেণী:জীৱিত ব্যক্তি
শ্ৰেণী:লোকসভাৰ সাংসদ
শ্ৰেণী:পশ্চিম বংগৰ ৰাজ্যিক কেবিনেট মন্ত্ৰীসকল
জয়া ভট্টাচাৰ্য

জয়া ভট্টাচাৰ্য (, জন্ম: ১ জুলাই ১৯৭৮) এগৰাকী ভাৰতীয় অভিনেত্ৰী। তেওঁ দূৰদৰ্শন ধাৰাবাহিক বোৰত বিপক্ষ ভূমিকা পালন কৰাৰ বাবে জনা যায়। তেওঁ বোলছবিতো বিভিন্ন চৰিত্ৰ ৰূপায়ণ কৰিছে। তেওঁ ষ্টাৰ প্লাছৰ জনপ্ৰিয় ধাৰাবাহিক 'কিউ কি চাছ ভি কভি বহু থি'ত কৰা অভিনয়ৰবাবে বিশেষভাৱে জনাজাত। ইয়াৰ লগতে তেওঁ 'কচম চে', 'ঝাঁসী কি ৰাণী', 'গংগা', 'থপকি প্যাৰ কি', 'চিলচিলা বদলতে ৰিষ্টো কা' আদি জনপ্ৰিয় টিভি ধাৰাবাহিকত অভিনয় কৰিছে। ২০২০ চনৰ শ্ৰেষ্ঠ নাট্য শৃংখলাৰ আন্তৰ্জাতিক এমি বঁটা বিজয়ী 'দিল্লী ক্ৰাইম'তো তেওঁ অভিনয় কৰিছে।

প্ৰাৰম্ভিক জীৱন

১৯৭৮ চনৰ ১ জুলাই তাৰিখে অসমৰ গুৱাহাটীত জয়া ভট্টাচাৰ্যৰ জন্ম হৈছিল।

কৰ্মজীৱন

তেওঁ 'দেৱদাস' আৰু 'লজ্জা' ছবিত অভিনয় কৰিছিল। ষ্টাৰ প্লাছৰ জনপ্ৰিয় ধাৰাবাহিক 'কিউ কি চাছ ভি কভি বহু থি'ত তেওঁ পায়েলৰ চৰিত্ৰত অৱতীৰ্ণ হৈছিল। ইয়াৰ লগতে তেওঁক 'বনু টেৰি দুলহন'তো দেখা গৈছিল। ২০০০ চনৰ 'ফিজা' বোলছবিত তেওঁক বিশেষ চৰিত্ৰত দেখা গৈছিল। তাৰপিছত তেওঁ 'জিজ্ঞাসা' চিনেমাখনত কাম কৰিছিল। ইয়াত তেওঁক এগৰাকী বিতৰ্কিত অভিনেত্ৰীগৰাকীৰ ওপৰত তথ্যচিত্ৰ নিৰ্মাণ কৰিব বিচৰা চলচ্চিত্ৰ নিৰ্মাতাৰ ৰূপত দেখা গৈছিল। ২০০৭ চনত তেওঁক জি টিভিৰ জনপ্ৰিয় ধাৰাবাহিক 'কচম ছে'ত দেখা গৈছিল। পিছলৈ তেওঁ জি টিভিৰে অন্য এখন জনপ্ৰিয় ঐতিহাসিক ধাৰাবাহিক 'ঝাঁসী কি ৰাণী'ত শক্কু বাইৰ চৰিত্ৰ ৰূপায়ণ কৰিছিল। ২০১৫-১৭ চনত তেওঁ 'থপকি প্যাৰ কি'ত অভিনয় কৰিছিল আৰু ২০১৮ চনত 'বাধো বহু'ত এগৰাকী সমাজ সেৱিকা সুষমা বুৱাৰ ৰূপত দেখা গৈছিল।

২০১৯ চনত তেওঁক নেটফ্লিক্সৰ জনপ্ৰিয় ৱেব চিৰিজ 'দিল্লী ক্ৰাইম'তো অভিনয় কৰিছিল।

চলচ্চিত্ৰ তালিকা

'চিৰ্ফ তুম': জয়ন্তী
'ফিজা': বিশেষ চৰিত্ৰ
'কিউ কি... মে জুঠ নেহী বলতা': কবিতা মাত্ৰে
'দেৱদাস': মনোৰমা
'লজ্জা': লতা
'হ শকতা হে': স্নেহাল
'জিজ্ঞাসা': নেহা শৰ্মা
'এক বিবাহ এইছা ভি'
'কল্পবৃক্ষ': গুৰপ্ৰীত
'অন্তৰ্দ্বন্দ্ব': ভাভি

টেলিভিছন ধাৰাবাহিক

'শাৰাব'
'পল চিন' - অঞ্জলি
'অম্বৰ ধাৰা' - কামিনী মেহৰা
'বনু মে টেৰি দুলহন' - গায়ত্ৰী মেহৰা
'কাহিনী হামাৰে মহাভাৰত কি' - কুন্তী
'কেইছা য়ে প্যাৰ হে' - দামিনী বসু
'কৰম আপনা আপনা' - শ্বাইলা
'কচম ছে' - জিজ্ঞাসা বালি
'কেশৰ' - ৰীমা
'কাঁচ'
'কোছিছ - এক আশা ' - সুনীতি
'জয় হনুমান' - লক্ষ্মী
'হাতিম' - জালিমা
'কিউ কি চাছ ভি কভি বহু থি' - পায়েল পাৰিখ
'ৰাজ কি এক বাত'
'স্মৃতি'
'জয় মা দুৰ্গা' - দেৱী কালিকা, দেৱী চামুণ্ডা
'থৰি চি জমিন থৰা ছা আচমান' - পূজা
'বিৰাছত'
'ৱহ ৰেহনে ৱালী মেহল' কি' - সাবিত্ৰী
'ঝাঁসী কি ৰাণী' - শক্কু বাই
'এইছে কৰো না বিদা'
'ৰামলীলা অজয় দেৱগন কে চাথ' -মন্দোদৰী
'এক থি নায়ক' - ছবি মেহতা
'উপনিষদ গংগা' - ৰত্নাৱলী, যাবালা
'দেৱো কে দেৱ...মহাদেৱ' - দিতি
'মধুৱালা - এক ইশ্বক এক জুনুন'
'ভাৰত কা বীৰ পুত্ৰ - মহাৰণা প্ৰতাপ'
'গংগা' - সুধা
'থপকি প্যাৰ কি' - বসুন্ধৰা পাণ্ডে
'চাব জী'
'বাধো বহু' - সুষমা বুৱা
'ছিলচিলা বদলতে ৰিষ্ট' কা' - ৰাধিকা মালহোত্ৰা
'দিল্লী ক্ৰাইম'
'পিঞ্জৰা খুবচুৰটি কা' - মঞ্জৰী সান্যাল

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
পূজা হেগড়ে

পূজা হেগড়ে (জন্ম: ১৩ অক্টোবৰ ১৯৯০) এগৰাকী ভাৰতীয় অভিনেত্ৰী।

উদ্ধৃতি

বেংগালুৰু মোৰ বাবে ঘৰৰ দৰে। কৰ্ণাটকৰ উডুপিৰ হোৱা বাবে বেংগালুৰুত মোৰ বহুতো আত্মীয় আছে। মই বাংগালোৰ ফেশ্বন উইকৰ বাবে ইয়ালৈ আহিছিলোঁ। সেইটো বহুত আমোদজনক আছিল আৰু মই বহুত ভাল বন্ধু বনাইছিলোঁ।
"বেংগালুৰু মোৰ বাবে ঘৰৰ দৰে: পূজা হেগড়ে" ডেক্কান ক্ৰনিকল। ২৭ জুলাই, ২০১৪।

মই শেহতীয়াকৈ এটা মেগাজিন শ্বুটৰ বাবে তুৰস্কৰ আণ্টালিয়ালৈ গৈছিলোঁ। তাৰ পৰা মই ইস্তাম্বুললৈ ফুৰিবলৈ গৈছিলোঁ আৰু এয়া প্ৰথমবাৰ আছিল যে মই অকলে এটা ভ্ৰমণলৈ ওলাইছিলোঁ। মই ভ্ৰমণক এক ডাঙৰ শিকাৰ প্ৰক্ৰিয়া হিচাপে দেখোঁ আৰু পৃথিৱী ভ্ৰমণ কৰাটোৱেই মোৰ আটাইতকৈ ডাঙৰ সপোন।
"প্ৰতি বছৰে নতুন ঠাই অন্বেষণ কৰিব বিচাৰোঁ: পূজা হেগড়ে" ইণ্ডিয়ান এক্সপ্ৰেছ। ১৪ নৱেম্বৰ, ২০১৬।

মই দক্ষিণৰ উদ্যোগটোক বহুত ভাল পাওঁ আৰু ইয়াৰ প্ৰতি মোৰ বহুত সন্মান আছে। মই তাৰ পৰাই আৰম্ভ কৰিছিলোঁ, তেওঁলোকে বাহিৰৰ আৰু নতুনসকলক খুব আদৰি লয়। মোক তেওঁলোকে সঁচাকৈয়ে বহুত ভাল ব্যৱহাৰ কৰিছে। মোৰ অনুৰাগীৰ সংখ্যা বাঢ়িছে আৰু আটাইতকৈ ডাঙৰ কথাটো হ’ল মই শ্বুটিং কৰি সঁচাকৈয়ে উপভোগ কৰোঁ।
"পূজা হেগড়ে: দক্ষিণৰ উদ্যোগটো বাহিৰৰ লোক আৰু নৱাগতসকলৰ বাবে অতি আদৰণীয়" দ্য ষ্টেটছমেন। ২৮ ছেপ্টেম্বৰ, ২০১৭।

মই এতিয়া এনে এক পৰ্যায়ত আছোঁ য’ত মই সুন্দৰ চিনেমাৰ অংশ হ’ব বিচাৰোঁ আৰু ছেটত মোৰ সময়খিনি উপভোগ কৰিব বিচাৰোঁ।
"পূজা হেগড়ে: মই এতিয়া এনে এক পৰ্যায়ত আছোঁ য’ত মই সুন্দৰ চিনেমাৰ অংশ হ’ব বিচাৰোঁ" বলিউডলাইফ। ২৩ মে’, ২০১৯।

মই তেলুগু সাৱলীলভাৱে ক’ব পাৰোঁ আৰু মই মোৰ সংলাপবোৰ নিজেই ডাবিং কৰোঁ। যেতিয়াই মই তেলুগু ছবি কৰিবলৈ আৰম্ভ কৰিছিলোঁ, তেতিয়াই মই এই ভাষাটো শিকিবলৈ লৈছিলোঁ এই আশাত যে মই অতি সোনকালে নিজেই ডাবিং কৰিব পাৰিম। মই অনুভৱ কৰিছিলোঁ যে মোৰ শিল্পক সন্মান জনাবলৈ ইয়াৰ প্ৰয়োজন আছিল। তেলুগু দৰ্শকৰ সৈতে সংযোগ স্থাপন কৰিবলৈ ভাষাটো জনাটো সঁচাকৈয়ে জৰুৰী আছিল।
"ই এখন সঁচাকৈয়ে ধুনীয়া ছবি, প্ৰায় এক সাধুকথাৰ দৰে— প্ৰভাসৰ সৈতে ৰাধে শ্যামৰ বিষয়ে পূজা হেগড়ে" বলিউড হাংগামা। ১ অক্টোবৰ, ২০২১।

বাহ্যিক সংযোগ

শ্ৰেণী:ভাৰতীয় অভিনেত্ৰী
চনী ৰানা

চনী ৰানা (নেপালী: सोनी राणा), জন্ম: ১৭ অক্টোবৰ ১৯৬৫চন, নেপালৰ প্ৰথম মহিলা পাইলট। ১৯৯১ চনৰ ২৯ মাৰ্চত নেপালৰ অসামৰিক বিমান পৰিবহণ কৰ্তৃপক্ষৰ পৰা ১১৯ নম্বৰ অনুজ্ঞাপত্ৰৰ অধীনত তেওঁ বিমান পৰিবহণৰ অনুজ্ঞাপত্ৰ লাভ কৰে। ইয়াৰ উপৰিও তেওঁ বয়িং জেট বিমানৰো প্ৰথম নেপালী মহিলা পাইলট।

জন্ম আৰু শিক্ষা

১৯৬৫ চনৰ ১৭ অক্টোবৰত (২০২২ খ্ৰীষ্টাব্দ) লক্ষ্মী পূজাৰ দিনা কাঠমাণ্ডুৰ থামেল নামে ঠাইত পিতৃ ওম নৰসিংহ ৰানা আৰু মাতৃ কাঞ্চন ৰানাৰ ঘৰত চনী ৰানাৰ জন্ম হয়। শিক্ষাগ্ৰহণৰ ক্ষেত্ৰত “মহেন্দ্ৰ ভৱন বিদ্যালয়’’ৰ পৰা এছ এল চি পৰ্যায়ৰ শিক্ষা সম্পূৰ্ণ কৰি পদ্ম কন্যা মাল্টিপল কেম্পাছৰ পৰা চাৰ্টিফিকেট ডিগ্ৰী আৰু ডিপ্লমা লাভ কৰে। ইয়াৰ পিছত চনী ৰানাই ১৯৮৭ চনত বিমান পৰিবহণৰ প্ৰশিক্ষণ ল’বলৈ আমেৰিকালৈ যায়।

কৰ্মজীৱন

আমেৰিকালৈ গৈ চনী ৰাণাই ১৯৯১ চনৰ ২০ মাৰ্চত CAAN ত নাম পঞ্জীয়ন কৰে (২৬ কাৰ্তিক ২০৪৭ বি এছ)। পাইলটৰ প্ৰশিক্ষণ সম্পূৰ্ণ হোৱাৰ দুবছৰৰ পিছত তেওঁ তেতিয়াৰ ৰয়েল নেপাল এয়াৰলাইন্স কৰ্প’ৰেশ্যন (আৰ এন এ চি)ত কাম কৰিবলৈ আৰম্ভ কৰে। আৰ এন এ চিয়ে তিনিটা পাইলট পদৰ বাবে নিয়োগ মুকলি কৰিছিল আৰু ইয়াত মুঠ ১০জন পাইলটে আবেদন কৰিছিল। তাৰ ভিতৰত চনী আৰু ৰাক্ষ্য ৰানা আছিল মাত্ৰ দুগৰাকী মহিলা আবেদক। নিৰ্বাচন প্ৰক্ৰিয়াত ১০ জনৰ ভিতৰত চনী ৰানাক নিৰ্বাচিত কৰা হয় আৰু তাৰ পিছত তেওঁ আৰ এন এ চিৰ বাবে কাম কৰিবলৈ আৰম্ভ কৰে আৰু নেপালৰ প্ৰথমগৰাকী বাণিজ্যিক বিমানৰ নেপালী মহিলা পাইলট হিচাপে পৰিগণিত হয়। ১৯৯০ চনৰ ১২ নৱেম্বৰত প্ৰশিক্ষাৰ্থী সহ-পাইলট হিচাপে কাম আৰম্ভ কৰা চনীয়ে ১৯৯১ চনৰ ৩১ মাৰ্চত জুনিয়ৰ সহ-পাইলট হিচাপে কাম আৰম্ভ কৰে আৰু ১৯৯২ চনৰ ১৪ জুলাইত জ্যেষ্ঠ সহ-পাইলট হয়।

২০০৫ চনৰ ২৩ নৱেম্বৰত CAANৰ অসামৰিক বিমান পৰিবহণ বিভাগৰ পৰা বয়িং অনুজ্ঞাপত্ৰ লাভ কৰি ২০০৫ চনৰ ২৩ ডিচেম্বৰৰ পৰা বি ৭৫৭ৰ সহ-পাইলট হিচাপে চনী ৰানা কাম কৰিবলৈ আৰম্ভ কৰে।

১৯৯৩ চনত ৰাণাক গোৰ্খা দক্ষিণা বহু (চতুৰ্থ শ্ৰেণী) শৃঙ্খলাৰে সন্মানিত কৰা হয়। ২০১৬ চনৰ ২২ মে'ত CAAN এ এটা বিবৃতি প্ৰকাশ কৰি চ'নী ৰানাক নেপালী অসামৰিক অনুজ্ঞা পত্ৰ থকা প্ৰথমগৰাকী নেপালী মহিলা পাইলট হিচাপে ঘোষণা কৰে।

তথ্য সূত্ৰ

শ্ৰেণী:পাইলট
শ্ৰেণী:নেপালৰ ব্যক্তি
এলিজাবেথ উইণ্টাৰহল্টৰ

এলিজাবেথ হাৰ্মাইন উইণ্টাৰহল্টৰ (১৭ ডিচেম্বৰ ১৮৫৬, মিউনিখত – ১৩ ফেব্ৰুৱাৰী ১৯৫২, হফহাইম আম টাউনাছত)
এগৰাকী জাৰ্মান স্ত্ৰীৰোগ বিশেষজ্ঞ, অস্ত্ৰোপচাৰ বিশেষজ্ঞ, নাৰীবাদী আৰু কলাৰ পৃষ্ঠপোষক আছিল। তেওঁ প্ৰথম মহিলা চিকিৎসকৰ ভিতৰত এগৰাকী আৰু জাৰ্মানীৰ প্ৰথম মহিলা অস্ত্ৰোপচাৰ বিশেষজ্ঞ আছিল। চিত্ৰশিল্পী অটিলি ৰ’ডাৰষ্টেইন তেওঁৰ দীৰ্ঘদিনীয়া সংগী আছিল।

জীৱনী

জৰ্জ আৰু এলিজাবেথ উইণ্টাৰহালটাৰৰ তেৰসংখ্যক আৰু শেষ সন্তান আছিল, জন্ম নাম আছিল ভন গা। মাত্ৰ এঘাৰ বছৰ বয়সত তেওঁৰ পিতৃৰ মৃত্যু হয়। তেওঁ এজন ডাক্টৰ আছিল, লগতে তেওঁৰ ককাক, আজোককাক আৰু ডাঙৰ ভায়েক আছিল আৰু সৰুৰেপৰাই তেঁৱো ডাক্টৰ হোৱাৰ ইচ্ছা প্ৰকাশ কৰিছিল। এই লক্ষ্যক তেওঁৰ পৰিয়ালে সমৰ্থন কৰা নাছিল। বৰঞ্চ বেউৰবাৰ্গ এবেৰ এখন বৰ্ডিং স্কুলত কিছুসময় পঢ়ি শিক্ষক প্ৰশিক্ষণ বিদ্যালয়লৈ পঠিওৱা হয় আৰু শ্বৱাবিঙত সহকাৰী শিক্ষয়িত্ৰীৰ পদ গ্ৰহণ কৰে।

১৮৮৪ চনত মাকে তেওঁৰ ইচ্ছাৰ আগত সেও মানি চিকিৎসা বিজ্ঞানৰ পঢ়া-শুনাত সহায় কৰিবলৈ সন্মত হয়। সেই সময়ত জাৰ্মান সাম্ৰাজ্যৰ বিশ্ববিদ্যালয়ত মহিলাক পঢ়াৰ অনুমতি নাছিল, সেয়েহে তেওঁ জুৰিখ বিশ্ববিদ্যালয় আৰু বাৰ্ন বিশ্ববিদ্যালয়ত আবেদন কৰিছিল।
১৮৮৫ চনত চুইছ মাটুৰা পাছ কৰি জুৰিখত ভৰ্তি হয়।

১৮৮৬ চনত ফিজিকুম [ডে] (মধ্যমীয়া পৰীক্ষা) আৰু ১৮৮৯ চনত ষ্টেটচেক্সেমেনত উত্তীৰ্ণ হয়। ইয়াৰ পিছত পেৰিছ আৰু মিউনিখৰ চাৰ্জিকেল ক্লিনিকত ইণ্টাৰশ্বিপ কৰা হয়। ষ্টকহোমত তেওঁ স্ত্ৰীৰোগ বিশেষজ্ঞৰ মালিচ শিকিছিল, ফিজিঅ’থেৰাপিষ্টৰ পৰা, থুৰে ব্ৰেণ্ড [sv]. ১৮৯০ চনত ডক্টৰেট ডিগ্ৰী লাভ কৰি জুৰিখত প্ৰেকটিছ কৰে। ডা° লুডৱিগ এডিংগাৰৰ সৈতে মিলি অধ্যাপক কাৰ্ল ৱেইগাৰ্টৰ তত্ত্বাৱধানত তেওঁ গৱেষণা কৰে যাৰ ফলত ডিম্বাশয়ৰ গেংলিয়ন কোষ আৱিষ্কাৰ হয় আৰু ১৮৯৬ চনত এই বিষয়ত এখন ডাঙৰ গৱেষণা পত্ৰ প্ৰকাশ কৰে।

১৯০২ চনত জাৰ্মানীৰ মহিলাসকলে চিকিৎসা বিজ্ঞানৰ অধ্যয়নৰ অধিকাৰ লাভ কৰে। সেয়েহে সাতাল্লিছ বছৰ বয়সত তেওঁ ফিচিকম আৰু ষ্টেটচেক্সামেন গ্ৰহণ কৰে আৰু ১৯০৩ চনত জাৰ্মানীত চিকিৎসা বিজ্ঞানৰ অনুজ্ঞাপত্ৰ লাভ কৰে।

১৯০৭ চনত তেওঁ আৰু ৰ’ডাৰষ্টেইনে হফহেইম আম টাউনাছৰ ওচৰত কিছু মাটি কিনিছিল। ১৯০৯ চনলৈকে তেওঁলোকে তাত এখন ভিলা নিৰ্মাণ কৰিছিল। ১৯১১ চনলৈকে ৱিণ্টাৰহালটাৰে চিকিৎসা বিজ্ঞানৰ চৰ্চা অব্যাহত ৰাখিছিল আৰু স্বাস্থ্যজনিত কাৰণত পদত্যাগ কৰিবলগীয়া হৈছিল। তেতিয়াৰপৰাই তেওঁ নিজৰ সংগীৰ কেৰিয়াৰ, ঘৰুৱা বিত্তীয় সাহায্য, বাগিছাৰ কাম-কাজ আদিৰ বাবে নিজকে উৎসৰ্গা কৰিছিল। ইয়াৰ উপৰি তেওঁ পৌৰসভাৰ পুথিভঁৰাল এটাও সহ-প্ৰতিষ্ঠা কৰিছিল আৰু কেইবাটাও দাতব্য কামৰ সৈতে জড়িত হৈ পৰিছিল। এই কাৰ্য্যকলাপৰ বাবে তেওঁ আৰু ৰ’ডাৰষ্টেইনক হফহাইমত সন্মানীয় নাগৰিকত্ব প্ৰদান কৰা হয়।

নাজীৰ উত্থানৰ সময়ত তেওঁলোকক বহুলাংশে নিৰ্যাতন নকৰাকৈয়ে ৰখা হৈছিল, কিন্তু সামাজিকভাৱে ক্ৰমান্বয়ে আঁতৰি যোৱা হৈছিল।
১৯৩৭ চনত ৰ'ডাৰষ্টেইনৰ মৃত্যু হয় আৰু ৱিণ্টাৰহালটাৰে এটা যৌথ উত্তৰাধিকাৰ ৰ'ডাৰষ্টেইন-উইণ্টাৰহালটাৰ-ষ্টিফটুংৰ সৃষ্টি কৰে।

৯৫বছৰীয়া জন্মদিনত মহিলাসকলৰ বাবে চিকিৎসা বৃত্তি মুকলি কৰাৰ ক্ষেত্ৰত কৰা অগ্ৰণী কামৰ বাবে ৰাষ্ট্ৰপতি থিয়ডৰ হিউছে তেওঁক সন্মান জনায়। দুমাহৰ পিছত তেওঁৰ মৃত্যু হয় আৰু ৰ’ডাৰষ্টেইনৰ সৈতে একেলগে "এহৰেংগ্ৰাব"ত ৰখা হয়। ফ্ৰেংকফৰ্টৰ নিডাৰৰচেল জিলাৰ এটা ৰাস্তাৰ নাম তেওঁৰ নামেৰে ৰখা হৈছে।

তথ্যসূত্ৰ

শ্ৰেণী:চিকিৎসাবিদ
ছামাথে (নেৰেইড)

ছামাথে (প্ৰাচীন গ্ৰীক: Ψαμάθη, ইংৰাজী: Psamathe) সাগৰ দেৱতা নেৰিয়াছ আৰু অ'চেনিড ড'ৰিছৰ পঞ্চাশগৰাকী কন্যাৰ ভিতৰত এগৰাকী অন্যতম নেৰেইড। আইজিনাৰ ৰজা আইকাছৰ পত্নী আৰু তেওঁলোকৰ পুত্ৰৰ নাম ফকাচ। ফকাছক তেওঁৰ সম্পৰ্কীয় ভাতৃ পেলিয়াছ আৰু টেলামনে হত্যা কৰাৰ সময়ত ছমাথে তেওঁলোকৰ সমদলক আক্ৰমণ কৰিবলৈ এটা বিশাল কুকুৰনেছীয়া পঠিয়াই দিছিল।

পৰিয়াল

নেৰিয়াছ আৰু ড'ৰিছৰ কন্যা ছামাথে পঞ্চাশগৰাকী নেৰেইডৰ ভিতৰত অন্যতম। এজিনাৰ ৰজা আইকাছৰ ঔৰসত তেওঁৰ ফ'কাছ নামৰ এজন পুত্ৰৰ জন্ম হৈছিল। পিছলৈ তেওঁ মিচৰৰ ৰজা প্ৰটিয়াছৰ পত্নী হয়৷ প্ৰটিয়াছৰ পৰা তেওঁৰ এজন পুত্ৰ থিয়ক্লিমেন'ছ আৰু এগৰাকী কন্যা আইডোৰ (পিছলৈ থিয়'ন' নামেৰে জনাজাত) জন্ম হয়।

কিংবদন্তি

গ্ৰীক শ্ৰুতিকথাত ছমাথে সম্পৰ্কীয় দুটা কাহিনী পোৱা যায়। প্ৰথমটো হ’ল এজিনাৰ ৰজা আইকাছে তেওঁক কৰা হিংসাৰ কাহিনী। আইকাছৰ পলায়নৰ প্ৰয়াসত তেওঁ নিজকে ছীললৈ ৰূপান্তৰিত কৰিছিল। কিন্তু তেওঁ সফল হ’ব পৰা নাছিল আৰু তেওঁলোকৰ মিলনৰ পৰাই ফ'কাছৰ জন্ম হৈছিল, যাৰ নামে (ফ'কেৰ অৰ্থ "ছীল") মাকৰ ৰূপান্তৰৰ কথা স্মৰণ কৰে।

আইকাছৰ অন্য এগৰাকী পত্নী এণ্ডেইছৰ পুত্ৰ আছিল পেলিয়াছ আৰু টেলামন। দুয়োজনে মিলি তেওঁলোকৰ সতীয়া ভাতৃ ফ'কাছক হত্যা কৰে, আৰু পৰৱৰ্তী সময়ত তেওঁলোকক পিতৃয়ে এজিনাৰ পৰা নিৰ্বাসিত কৰে। দ্বিতীয়টো কাহিনীত ছামাথে তেওঁৰ পুত্ৰৰ মৃত্যুৰ প্ৰতিশোধৰ বাবে পেলেউছৰ দলটোলৈ এটা কুকুৰনেছীয়া পঠিয়াই দিছিল। কুকুৰনেছীয়াটোৱে পেলেউছৰ দলৰ এটা অংশ খাই পেলোৱাৰ পিছত হয় ছামাথে নাইবা থেটিছে তাক এটা শিললৈ ৰূপান্তৰিত কৰে।

তথ্য সংগ্ৰহ

শ্ৰেণী:গ্ৰীক কিংবদন্তি
আময় য়েই য়িন

আময় য়েই য়িন (বাৰ্মীজ ভাষা: အမေရေယဉ်; নদীৰ আই বা মাটিৰ তলৰ কোমল পানী, য়েইন কদাও বুলিও জনা যায়) এগৰাকী প্ৰসিদ্ধ বৰ্মী নট। তেওঁ পাঁচগৰাকী মাতৃ নটৰ অন্যতম আৰু "অনৌক মেদাও" ('পশ্চিমৰ ৰাজমাতা') নামেৰে পৰিচিত। আন বৰ্মী নটসকলৰ বিপৰীতে, যিসকলে হিংসাত্মক মৃত্যুৰ পিছত নট হ'ল, আময় য়েই য়িন মৃত্যুহীনভাৱে দেৱী হ'ল।

কিংবদন্তী

ৰজা আলাউংসিঠুৰ শাসনকালত তেওঁৰ ৰাণী নগাসেনা আছিল, যি আসলে এটা উৰন্ত ডাইনী। পেগানৰ বিপৰীত পাৰৰ অঞ্চলত পাঁচগৰাকী সহোদৰ-সহোদৰী আছিল: জীদাও কিয়াও, টাউংগূৰ ম্যোজা (প্ৰশাসক), আৰু তেওঁৰ ভগ্নীসকল চিন উ, চিন ব্যু, চিন কিউ আৰু চিন তু। তেওঁলোকে গাদু কানান জাতিৰ লোক আছিল আৰু পণ্টাউং পোন্যা অঞ্চলত বাস কৰিছিল। এই চাৰি ভগ্নী গান্দাৰি বিদ্যাত প্ৰশিক্ষিত আছিল আৰু ডাইনীও আছিল।

এদিন, ওখ আকাশত মেঘ খোৱাৰ সময়ত ৰাণী নগাসেনাই তেওঁলোকৰ ওপৰত অলৌকিক শক্তিৰে আক্ৰমণ কৰে। কিন্তু, অলৌকিক শক্তিৰ প্ৰতিযোগিতাত ৰাণী পৰাস্ত হয়।

তাৰ পিছত, কনিষ্ঠ ভগ্নী চিন তু বা সৱ নান মু'ৰ আত্মা এখন লাউৰ ভিতৰত বন্ধি কৰি গভীৰ সাগৰত পুতিছিল, যাতে তেওঁ অমৰ হয়। তেওঁলোকৰ ওপৰত ৰাণীয়ে বিদ্বেষ ৰাখি ৰজাক ক'লে যে তেওঁ এটি সপোন দেখিছে, য'ত কাদু অঞ্চলৰ পাঁচ সহোদৰ-সহোদৰীয়ে সিংহাসন কঢ়িয়াই নিবলৈ পৰিকল্পনা কৰিছে আৰু তেওঁলোকে ডাইনী (কৱেই) আছিল। ৰজাই এই কথা বিশ্বাস কৰি পেগানৰ গভৰ্ণৰ বো বো গীক তেওঁলোকক বন্দী কৰি ৰাজদৰবাৰত হাজিৰ কৰাৰ নিৰ্দেশ দিয়ে।

তেওঁলোক পেগানলৈ স্থানীয় শস্য আৰু তেল লৈ গ'ল। ৰাজদৰবাৰৰ পথত, সৱ নান মুৱে মূৰত তিলৰ তেল ভৰ্তি এখন কলস লৈ গৈ আছিল। গভৰ্ণৰ বো বো গীয়ে কলসত কি আছে সোধে। যদিও তেল আছিল, সৱ নান মুৱে ক'লে যে তাৰ ভিতৰত সাপ আছে। গভৰ্ণৰে হাত পেলোৱাৰ লগে লগে সাপটে ডাঙৰকৈ খুঁচি তেওঁক হত্যা কৰে।

উৎস

শ্ৰেণী:বাৰ্মীজ দেৱী
ঘৰে বাইৰে

ঘৰে বাইৰে ১৯৮৪ চনৰ সত্যজিৎ ৰায় পৰিচালিত আৰু ৰচিতএখন ভাৰতীয় বাংলা ভাষাৰ ৰোমান্টিক নাট্যধৰ্মী চলচ্চিত্ৰ। ৰবীন্দ্ৰনাথ ঠাকুৰৰ একে নামৰ উপন্যাসৰ আধাৰত নিৰ্মিত এই ছবিখনত অভিনয় কৰিছে সৌমিত্ৰ চেটাৰ্জী, ভিক্টৰ বেনাৰ্জী, স্বাতীলেখা চেটাৰ্জী আৰু জেনিফাৰ কেণ্ডেলে। ছবিখনত জাতীয়তাবাদ, নাৰী মুক্তি, জীৱনৰ আধ্যাত্মিক আৰু ভৌতিক দৃষ্টিকোণ, পৰম্পৰা বনাম আধুনিকতাবাদ আদি কেইবাটাও বিষয়বস্তুৰ জটিল চিত্ৰায়ণ কৰা হৈছে।

ৰায়ে প্ৰথমখন ছবি পথেৰ পাঁচালী নিৰ্মাণৰ বহু আগতেই ১৯৪০ চনত ইয়াৰ চিত্ৰনাট্য প্ৰস্তুত কৰিছিল। ১৯৮৪ চনৰ কান চলচ্চিত্ৰ মহোৎসৱত এই ছবিখনে পালম্ ডি অৰৰ বাবে প্ৰতিযোগিতাত অংশগ্ৰহণ কৰিছিল। ৩২তম ৰাষ্ট্ৰীয় চলচ্চিত্ৰ বঁটাত ই বাংলা ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ বঁটা লাভ কৰে।

বঁটা

৩২তম ৰাষ্ট্ৰীয় চলচ্চিত্ৰ বঁটা (১৯৮৫)
বাংলা ভাষাৰ শ্ৰেষ্ঠ পূৰ্ণদৈৰ্ঘ্য ছবি
শ্ৰেষ্ঠ সহযোগী অভিনেতা- ভিক্তৰ বেনাৰ্জী
শ্ৰেষ্ঠ বেশভূষা- হাৰুদাস আৰু বাপুল দাস

তথ্য সংগ্ৰহ

বাহ্যিক সংযোগ

satyajitray.org

শ্ৰেণী:বঙালী চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:নাৰীৰ অধিকাৰ
শ্ৰেণী:সত্যজিৎ ৰায়
বাকিচিম্বা নৃত্য

বাকিচিম্বা নৃত্য (বাকিচিম্বা) যাক নেকাছা বা মুৱোগোলা বুলিও কোৱা হয়, মধ্য উগাণ্ডাৰ বুগাণ্ডা ৰাজ্যৰ বাগাণ্ডা জনগোষ্ঠীৰ পৰা উৎপত্তি হোৱা এটা পৰম্পৰাগত নৃত্যৰ ধৰণ। বুগাণ্ডা ৰাজ্যৰ এজন মদ্যপান কৰা ৰজা শ্বুনাৰৰ শাৰীৰিক গতিবিধিৰ পৰাই ইয়াৰ উৎপত্তি হোৱা বুলি ধাৰণা কৰা হয়। প্ৰথম অৱস্থাত প্ৰাচীন কালত বুগাণ্ডা ৰয়েল ক'ৰ্টত এই নৃত্য পৰিবেশন কৰা হৈছিল আৰু ইয়াৰ সম্প্ৰদায়ৰ ভিতৰত উল্লেখযোগ্য সাংস্কৃতিক আৰু সামাজিক গুৰুত্ব আছে আৰু প্ৰায়ে জনজাতীয় অনুষ্ঠান, উদযাপন আৰু উৎসৱমুখৰ অনুষ্ঠানত পৰিবেশন কৰা হয়।

ইতিহাস

বাকিচিম্বা নৃত্যৰ উৎপত্তি শতিকাৰ আগৰ পৰাই থকা বুলি অনুমান কৰিব পাৰি, আৰু ইয়াৰ শিপা বাগাণ্ডা জনগোষ্ঠীৰ পৰম্পৰাত গভীৰভাৱে নিহিত হৈ আছে। যুগ যুগ ধৰি এই নৃত্য বাগাণ্ডা সংস্কৃতিৰ অবিচ্ছেদ্য অংগ হৈ আহিছে। উগাণ্ডাৰ ই অন্যতম সাধাৰণ আৰু পৰিবেশিত পৰম্পৰাগত নৃত্য। বাগাণ্ডা ৰাজ্যৰ এজন মদ্যপান কৰা ৰজা ছুনাৰ শাৰীৰিক গতিবিধিৰ পৰাই এই নৃত্যৰ উৎপত্তি হোৱা বুলি ধাৰণা কৰা হয়। প্ৰাচীন কালত ই প্ৰথমতে বুগাণ্ডা ৰয়েল ক’ৰ্টৰ নৃত্য আছিল আৰু প্ৰথম অৱস্থাত আত্মা আৰু পূৰ্বপুৰুষক সন্মান জনাই তেওঁলোকৰ আশীৰ্বাদ আৰু সুৰক্ষা বিচাৰি এই নৃত্য পৰিবেশন কৰা হৈছিল বুলি বিশ্বাস কৰা হয়। সময়ৰ লগে লগে ই ঐক্য, গৌৰৱ আৰু সাংস্কৃতিক সংৰক্ষণৰ প্ৰতীকলৈ পৰিণত হৈছে।

পৰম্পৰাগত পদক্ষেপ আৰু গতিবিধি

বাকিচিম্বা নৃত্যৰ বৈশিষ্ট্য হৈছে পুৰুষ-মহিলা উভয়ে কৰা খৰ শৰীৰ সঞ্চালন, ছন্দময় আৰ্হি আৰু শক্তিশালী ভৰিৰ কাম। নৃত্যশিল্পীসকলে সাধাৰণতে এটা বৃত্ত গঠন কৰে, ব্যক্তিগত পৰিবেশকসকলে পাল পাতি নিজৰ দক্ষতা প্ৰদৰ্শন কৰে আৰু বাকীসকলে হাত চাপৰি বজায়, গান গায় আৰু সংগীতৰ সংগীত প্ৰদান কৰে। ই গল্প কোৱা, আৱেগ প্ৰকাশ, আৰু ব্যক্তি বা সামগ্ৰিকভাৱে সমাজৰ জীৱনৰ গুৰুত্বপূৰ্ণ মাইলৰ খুঁটি উদযাপনৰ মাধ্যম হিচাপে কাম কৰে। এই নৃত্যই একেলগে থকাৰ মনোভাৱক মূৰ্ত কৰি তুলিছে, সমন্বয়ক প্ৰসাৰিত কৰে, প্ৰজন্মৰ মাজত বন্ধনক শক্তিশালী কৰে। ই পৰিচয়ৰ উৎস হিচাপেও কাম কৰে, যাৰ ফলত সম্প্ৰদায়ৰ সদস্যসকলে নিজৰ ঐতিহ্যৰ সৈতে সংযোগ স্থাপন কৰিব পাৰে আৰু নিজৰ সাংস্কৃতিক পৰম্পৰা সংৰক্ষণ কৰিব পাৰে।

প্ৰভাৱ

বাকিচিম্বা নৃত্য বাগাণ্ডা সংস্কৃতিৰ এক গুৰুত্বপূৰ্ণ অংশ। বিয়া, ৰাজ অভিষেক, আৰু অন্যান্য সাংস্কৃতিক অনুষ্ঠান আদি কেইবাটাও অনুষ্ঠানত ইয়াক পৰিবেশন কৰা হয়। শস্য চপোৱাৰ বতৰ উদযাপনৰ বাবেও এই নৃত্য ব্যৱহাৰ কৰা হয়। এই নৃত্যই সমাজৰ শুভকামনা আৰু সমৃদ্ধি কঢ়িয়াই আনে বুলি বিশ্বাস কৰা হয়। শেহতীয়া বছৰবোৰত বাকিচিম্বা নৃত্যই বাগাণ্ডা সম্প্ৰদায়ৰ বাহিৰত জনপ্ৰিয়তা লাভ কৰিছে আৰু উগাণ্ডাৰ সাংস্কৃতিক পৰিৱেশৰ এক উল্লেখযোগ্য অংশত পৰিণত হৈছে। ইয়াক প্ৰায়ে ৰাষ্ট্ৰীয় অনুষ্ঠান, আন্তঃৰাষ্ট্ৰীয় উৎসৱ, আৰু প্ৰদৰ্শনীত পৰিবেশন কৰা হয়, যিয়ে দেশৰ বৈচিত্ৰ্যময় সাংস্কৃতিক ঐতিহ্যক প্ৰতিনিধিত্ব কৰে। এই নৃত্যই সমসাময়িক শিল্পীসকলকো অনুপ্ৰাণিত কৰিছে, যিয়ে নিজৰ সংগীত আৰু পৰিবেশনত বাকিচিম্বাৰ উপাদানসমূহ অন্তৰ্ভুক্ত কৰি ইয়াৰ প্ৰভাৱ আৰু অধিক বিয়পাইছে।

তথ্য সূত্ৰ

শ্ৰেণী:লোক-নৃত্য
মহিলা কিষাণ সশক্তিকৰণ পৰিযোজনা

মহিলা কিষাণ সশক্তিকৰণ পৰিযোজনা (, MKSP) বা এমকেএছপি ভাৰত চৰকাৰৰ মহিলা কৃষকসকলৰ প্ৰতি সমৰ্পিত এক প্ৰকল্প বা পৰিযোজনা। কৃষিক্ষেত্ৰত মহিলাসকলৰ স্থিতি উন্নত কৰাৰ বাবে আৰু তেওঁলোকৰ সবলীকৰণৰ সুযোগ বৃদ্ধি কৰিবলৈ ভাৰত চৰকাৰে এই পৰিযোজনা ৰাষ্ট্ৰীয় গ্ৰামীণ জীৱিকা অভিযানৰ এক উপাদান হিচাপে ঘোষণা কৰিছে। এমকেএছপিৰ প্ৰাথমিক উদ্দেশ্য হৈছে দৰিদ্ৰ মহিলা কৃষকসকলৰ সমূহীয়া প্ৰতিষ্ঠানসমূহ শক্তিশালী কৰি কৃষিক্ষেত্ৰত মহিলাসকলৰ সবলীকৰণ কৰা আৰু বহনক্ষম কৃষিৰ প্ৰসাৰ বাবে তেওঁলোকৰ সামূহিক শক্তি ব্যৱহাৰ কৰা। পৰিয়াল আৰু সমুদায় ভিত্তিত গ্ৰামাঞ্চলৰ লোকসকলৰ খাদ্য সুৰক্ষা নিশ্চিত কৰাও ইয়াৰ অন্যতম উদ্দেশ্য।

বিস্তৃতি

২০১৭ চনৰ আগষ্ট মাহলৈকে এমকেএছপি প্ৰকল্পই ভাৰতৰ ১৯খন ৰাজ্য আৰু ১৮৮খন জিলাৰ লগতে ১২২৬টা উন্নয়ন খণ্ডক সাঙুৰি লৈছিল। ইয়াৰ লগতে ৩৩ লাখতকৈও অধিক মহিলা কৃষকে এই প্ৰকল্পৰ অধীনত ৪৪.৮৪ একৰ ক্ষেত্ৰত কৃষি তথা পাৰিপাৰ্শ্বিক কাৰ্যত জড়িত হৈ আছিল।

অসমত এমকেএছপি

অসম চৰকাৰৰ পঞ্চায়ত আৰু গ্ৰামোন্নয়ন বিভাগৰ অধীনস্থ অসম ৰাজ্যিক গ্ৰামীণ জীৱিকা অভিযানে প্ৰকল্পটোৰ অধীনত ১২,৫০০ গৰাকী মহিলা আত্মসহায়ক গোটৰ সদস্যক পাঁচটা উন্নয়ন খণ্ড, ক্ৰমে উজনি মাজুলী (মাজুলী জিলা), কুশধোৱা (গোৱালপাৰা জিলা), বৰক্ষেত্ৰী (নলবাৰী জিলা), পাকাবেতবাৰী (বৰপেটা জিলা) আৰু লুম্বাজঙত (কাৰ্বি আংলং জিলা) তিনিটা বিত্তীয় বৰ্ষত (২০১৬-১৭ ৰ পৰা ২০১৮-১৯) সামৰি লোৱাৰ প্ৰস্তাৱ দিয়ে।

তথ্য সংগ্ৰহ

শ্ৰেণী:ভাৰতৰ চৰকাৰী যোজনা আৰু নীতি
এলান ট্যুৰিং

এলান ট্যুৰিং (; ২৩ জুন ১৯১২ – ৭ জুন ১৯৫৪) আছিল একাধাৰে ইংৰাজ গণিতজ্ঞ, কম্পিউটাৰ বিজ্ঞানী, তৰ্কবিদ, সংকেত বিশ্লেষক, দাৰ্শনিক আৰু তাত্ত্বিক জীৱবিজ্ঞানী।

উদ্ধৃতিসমূহ

বিজ্ঞান হৈছে এক অৱকল সমীকৰণ। ধৰ্ম হৈছে এটা সীমাৰ চৰ্ত।

লগতে চাওক

এখাৰ্ট তাল

উৎস

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:গণিতজ্ঞ
শ্ৰেণী:কম্পিউটাৰ বিজ্ঞানী
শ্ৰেণী:দাৰ্শনিক
শ্ৰেণী:মৃত ব্যক্তি